Communa de Italia

Communa es le termino usate in Italia pro un municipalitate. Se tracta de un entitate local italian con characteristicas de territorialitate e autonomia.

Previdite per le articulo 114 del Constitution, illo es governate per le  (burgomaestro), qui es su representante juridic, per le consilio municipal e per le  (consilio communal), como previdite per le texto unic re le ordination del entitates local.

Illo pote esser subdividite in fractiones o circumscriptiones, le quales pote a lor vice haber un poter limitate gratias a assembleas elective appropriate. Al municipalitate pote esser attribuite etiam le titulo de citate.
Desde 2010 le citate de Roma es administrate per Roma Capitale, entitate territorial sui generis, con poteres major que un municipalitate ordinari e un proprie statuto que determina su principios e su organisation.

 Generalitates 
Le communas debe haber lor proprie statutos communal e pote divider lor territorio in districtos () pro assecurar un participation plus directe del population in le administration. Al districtos se delega competentias que va ultra un simple function consultative (pro le qual se pote provider commissiones special o consilios de vicinitate in le statutos communal). Le lege de financias de 2007 modificava le terminos pro le creation de districtos, faciente los obligatori in communas con un population de plus de 250.000 (anteriormente 100.000) e optional in communas con un population inter 100.000 e 250.000 habitantes (le intervallo anterior esseva 30.000-100.000 habitantes).

Un communa pote haber un, nulle o plure fractiones, esser un communa sparse, esser subdividite in districtos o haber un exclave o un enclave al nivello territorial. Le communas possede etiam un classification climatic e seismic de lor proprie territorio al fines de prevention e protection civil. Pertine al communa e es per illo gerite tote le structuras appellate "communal", ergo structuras public como scholas, structuras sportive e cultural, bibliothecas, centros de collection de residuos, theatros.

Del puncto de vista administrative, un communa pertine a un provincia, ma le provincia non age como un intermediario in relationes con le region, ni le region age como intermediario in relationes con le stato a un nivello hierarchic, pois que le communa, habente personalitate juridic, pote haber relationes directe con le region e le stato.

Categoria:Geographia de Italia‎